Grini stasjon

Grini stasjon var tidligere en forstadsbanestasjon på Røabanen. Det lå på Grini i Bærum kommune i Akershus, mellom Ekraveien stasjon og Eiksmarka stasjon. Den ble åpnet 1948, var endestasjon til 1951 og ble nedlagt 1995 i forbindelse med overgangen til «metrostandard». 
Stasjonen burde hatt et større kundegrunnlag enn den hadde. Fordi takstene var høyere for dem som gikk av eller på på en stasjon i Bærum enn for dem som gjorde det i Oslo, foretrakk mange å bruke Ekraveien i stedet.

Nær Grini stasjon lå Grini teglverk og «Negerlandsbyen». Negerlandsbyen var et kallenavn på et typehus-strøk bygget av Selvaag rundt 1965 hvor alle husene var beiset svarte.

Eksterne lenker 
 ableksikon.no om Grini forstadsbanestasjon

Nedlagte stasjoner på Røabanen
Nedlagte T-banestasjoner i Bærum
Jernbanestasjoner åpnet i 1948
1948 i Norge
Jernbanestasjoner nedlagt i 1995